cyanic-selkie/wikianc huggingface dataset:
Послание на Еремија
Каноничност
Прашањето за неговата каноничност во христијанската традиција за првпат е покренато од Ориген, за што сведочи Евсевиј Кесариски во неговото дело „Црковна историја“. Ориген ги наведува Плачот на Еремија и Посланието на Еремија како една целина заедно со самата Книга на пророкот Еремија, меѓу „канонските книги наследени од Евреите“, иако стручњаците ова го сметаат за грешка.
Во делото „Панарион“, Епифаниј Кипарски пишува дека Посланието на Еремија и Варух кај Евреите биле девтероканонски, обете ставени заедно со Еремија и Плачот во една книга.
Атанасиј Александриски го спомнува истото: тој ги вклучува девтероканонските дела Послание на Еремија и Варух како дел од старозаветниот канон, обете ставени заедно со Еремија и Плачот во една книга.
Во неговиот список на канонски книги, Кирил Ерусалимски вели дека „една од Еремија, вклучувајќи ги Варух, Плачот и Посланието“.
Тертулијан го цитира посланието како авторитетно во осмата глава на „Противотров за скорпиината боцка“ (Scorpiace).
Лаодикискиот собор (IV век) се искажал дека Еремија, Варух, Плачот и Посланието се канонски само во една книга.
Православните библии ја следат Септуагинтата, ставајќи го посланието како одделна книга.
И покрај сомнежот на Јероним, посланието било ставено во глава 6 од Книгата на пророкот Варух на Вулгатата. Така постапува и Библијата на кралот Јаков, ставајќи го Варух во апокрифите, а ист е случајот и со Лутеровата библија. Во етиопскиот православен канон, посланието е ставено во „Остатокот од Еремија“ заедно со 4 Варух (наречена и „Паралипомена на Еремија“).
Посланието е една од четирите девтероканонски книги најдени меѓу Свитоците од Мртвото Море (другите се Псалм 151, Сирах и Товит). Делот од посланието најден во Кумран е напишан на грчки. Ова не ја исклучува можноста да се работи за превод, и оригиналот да бил на хебрејски или арамејски. Меѓутоа, единствениот текст што ни е на располагање има десетици јазични одлики својствени за грчкиот, а непостоечки во хебрејскиот; ова покажува дека грчкиот текст е повеќе од само прост превод.
Содржина
Посланието всушност претставува жесток напад врз идолите и идолопоклонството. Брус Мецгер вели „можеме да ја наречеме страсна проповед заснована на стих од канонската Книга на пророкот Еремија.“ Тој стих е Ер 10,11, единствениот од целата книга напишан на арамејски.
Делото е напишано со озбилна политичка цел: да ги поучи Евреите да не им служат на боговите на Вавилонците, туку само на Господ. Авторот ги предупредува еврејските преселници дека ќе бидат во ропство до седум поколенија, и дека таму ќе видат идолопоклонство. На читателите им се вели да не учествуваат во такви обреди, бидејќи тоа се идоли направени од човечка рака, без слух, говор или способност да се самоодбранат.
Голем број на ретки настани
Во статистиката, моделирањето на голем број ретки настани ги сумира методите што овозможуваат подобрувања во проценката на распределбата на честотата над проценката на максималната веројатност кога „ретките настани се вообичаени“.
Може да биде применето на проблеми во лингвистиката (види Ципфова распределба), во различни природни феномени, во хемијата, во демографијата и во библиографијата, меѓу другото.
Етностатистика
Етностатистиката ― проучување на општествената активност на производство и користењена статистика. Премисата на областа на проучување е дека статистиката сама по себе не се неутрални факти, туку самите се под влијание на општествените предрасуди на лицата вклучени во нивното производство. Концептот бил предложен во Џон Кицјус или Арон Сикурел во нивната статија од 1962 година, „Забелешка за службената статистика“, објавена во Social Problems, каде што тие наведуваатдека „криминалната статистика“ е показателна за општествената организација на агенциите одговорни за нивно составување. Концептот бил развиен од социологот Роберт Гефарт во неговата книга од 1988 година, Етностатистика. Областа на студии „користи концепти од етнометодологијата за да ги проучува практиките на создавање смисла што ги користат општествените научници во производството, толкувањето и прикажувањето на статистиката создадена во општественото истражување“. Од почетокот на 2000-тите, постоеле три „нивоа“ на етностатистика, првото го испитуваше општественото производство на статистика, второто користело сметачки симулации за да се испита степенот до кој методите на собирање статистика може да ги искривуваат податоците и третото испитување на убедливиот ефект на статистика за нивниот краен потрошувач.
Фридманов парадокс
Во статистичката анализа, Фридманов парадокс, именуван по Дејвид Фридман, е проблем во изборот на модел каде што променливите предвидувачи без врска со зависната променлива можат да поминат тестови на значајност - и поединечно преку т-тест и заеднички преку Ф-тест за значајноста на регресијата. Фридман покажал (преку симулација и асимптотичка пресметка) дека ова е честа појава кога бројот на променливи е сличен на бројот на податочни точки.
Поточно, ако зависната променлива и k регресорите се независни нормални променливи и има n набљудувања, тогаш како k и n заедно одат до бесконечност во однос k/n =ρ,
Меѓународно астростатистичко здружение
Меѓународно астростатистичко здружение ― непрофитна професионална организација за астростатичари. Астростатистиката како дисциплина е составена од астрофизичари, статистичари и оние од информатичките науки кои имаат интерес за статистичка анализа и податочно рударење на астрономски податоци. Здружението е основано како независна организација во август 2012 година од страна на Астростатистичкиот комитет и мрежата на Меѓународниот статистички институт (МСИ).
Главната цел на МАЗ е да ја поттикне соработката помеѓу статистичарите и астрофизичарите. Со Здружението раководи Советот на МАЗ, составен од претставници од Астростатистичкиот комитет на МАЗ и работните групи за астростатистика на Меѓународниот астрономски сојуз (МАС) и Американското астрономско друштво (ААД). МАЗ има своја конвенција во соработка со Светскиот статистички конгрес на МСИ.
Во април 2014 година, била создадена независна група со поддршка на МАЗ, Космостатистичка иницијатива (Cosmostatistics Initiative (COIN)), со која претседавала д-р [https://www.rafaelsdesouza.com Рафаел С. де Суза]. Иницијаивата е светски напор кој има за цел да создаде меѓудисциплинарна заедница околу проблемите водени од податоци во астрономијата. Таа била створена да промовира иновации во сите аспекти на академските научни истражувања.
Претседатели и мандати на МАЗ
Астростатистика
Астростатистиката ― дисциплина која опфаќа астрофизика, статистичка анализа и податочно рударење. Користена за обработка на огромното количество податоци произведени со автоматско скенирање на космосот, за карактеризирање сложени збирки на податоци и за поврзување на астрономските податоци со астрофизичката теорија. Многу гранки на статистиката се вклучени во астрономската анализа, вклучувајќи непараметрија, мултиваријатна регресија и повеќеврстна класификација, анализа на временски низи, а особено Бејзови заклучоци. Областа е тесно поврзана со астроинформатиката.
Професионално здружение
Практичарите се претставени од Меѓународното астростатистичко здружение поврзана со Меѓународниот статистички институт, Работната група на Меѓународниот астрономски сојуз за астростатистика и астроинформатика, Работната група на Американското астрономско здружение за астроинформатика и астростатистика, Интересната група во астростатистиката на Американската статистичка асоцијација и Космостатистичката иницијатива. Сите овие организации учествуваат на мрежната страница на порталот за астростатистика и астроинформатика.
Напоредна анализа
Напоредна анализа, позната и како Хорнова напоредна анализа, ― статистичка метода што е користена за одредување на бројот на компоненти што треба да бидат задржани во анализата на главната компонента или фактори што треба да бидат задржани во истражувачката факторска анализа. Името е по психологот Џон Л. Хорн, кој го создал методот, објавувајќи го во списанието Психометрика во 1965 година. Методот ги споредува сопствените вредности створени од податочната матрица со сопствените вредности створени од матрицата на симулицијата „Монте-Карло“ создадена од случајни податоци со иста големина.
Евалуација и споредба со алтернативи
Напоредната анализа е сметана за еден од попрецизните методи за одредување на бројот на фактори или компоненти што треба да се задржат. Од нејзиното првично објавување, предложени се повеќе варијации на напоредна анализа. Други методи за определување на бројот на фактори или компоненти што треба да се задржат во анализата вклучуваат одронскиот заплет, Кајзеровото правило или Велицеровиот МАП тест.
Антон Форман обезбедил и теоретски и емпириски докази дека примената на напореднатаанализа можеби не е соодветна во многу случаи бидејќи нејзината изведба е под влијание на големината на примерокот, дискриминацијата на ставките и видот на коефициентот на корелација.
Применување
Напоредна анализа е применета во JASP, SPSS, SAS, STATA и MATLAB  и во повеќе пакети за програмскиот јазик R, вклучувајќи ги и пакетите psych  multicon, hornpa, и paran.
Џинсова теорема
Во астрофизиката и статистичката механика, Џинсовата теорема, именувана по математичарот, физичарот и астроном Џејмс Џинс, вели дека секое решение во стабилна состојба на без-судирната Болцманова равенка зависи од координатите на фазниот простор само преку интеграли на движење во дадениот потенцијал, и обратно, секоја функција на интегралите е решение на стабилна состојба.
Џинсовата теорема најчесто се дискутира во контекст на потенцијали кои се одликуваат со три, глобални интеграли. Во такви потенцијали, сите орбити се правилни, т.е. нехаотични; Кеплеровиот потенцијал е еден пример. Во генеричките потенцијали, некои орбити почитуваат само еден или два интеграли и соодветното движење е хаотично. Џинсовата теорема може да се генерализира на таквите потенцијали како што следува: "Густината на фазниот простор на неподвижниот ѕвезден систем е константна во секој добро поврзан регион."Добро поврзан регион е оној што не може да се разложи на два конечни региони така што сите траектории лежат, за сите времиња, или во едниот или во другиот. Непроменливите тори на регуларните орбити се такви региони, но исто така се и посложените делови од фазниот простор поврзани со хаотични траектории. Интеграбилноста на движењето затоа не е потребна за стабилна состојба.
Математички опис
Размислете за Болцмановата равенка без судир за функцијата на распределба
Лагранжовиот пристап е употребен кон движењето на честичката во кој случај бараните равенки се
Нека се решенијата на овие равенки
каде \alpha_i s се постојани на интеграција. Да претпоставиме дека од горенаведеното множество, можеме да решиме \alpha_i, односно можеме да најдеме
Сега разгледајте произволна функција на \alpha_i е,
Тогаш оваа функција е решение на Болцмановата равенка без судир, како што може да се потврди со замена на оваа функција во Болцмановата равенка без судир за да се најде
Ова ја докажува теоремата.
Тривијален сет на постојани за интеграција се почетното место и почетните брзини  на честичката. Во овој случај, секоја функција
е решение на Болцмановата равенка без судир.
Глад (филм од 1963)
„Глад“ — филм на режисерите Живоин Павловиќ, Марко Бабац и Војислав Кокан Ракоњац од 1963 година. Главните улоги ги играат: Бранка Јовановиќ, Михајло Костиќ Пљака, Љиљана Шљапиќ и Милош Жутиќ. Филмот се состои од три приказни: „Љубов“ (во режија на Кокан), „Срце“ (во режија на Бабац) и „Обрач“ (во режија на Павловиќ). Тој е познат како единственото остварување во историјата на југословенската кинематографија кое било официјално забрането. Имено, веднаш по завршувањето на филмот, неговото прикажување било забрането со одлуката на судот во Сараево, а забраната била укината дури во 1990 година. Денес, тој се смета за едно од првите остварувања на таканаречениот „црн бран“ во југословенската кинематографија.
Синопсис
Дејствието на филмот се одвива во неименуван град за кого дури на крајот се открива дека е Нов Белград, а главните теми се отуѓувањето, меланхолијата и безнадежноста на младината.
Црква „Св. Никола“ - Куратица
Свети Никола — главна селска црква во охридското село Куратица.
Црквата е сместена на почетокот на селото, во Долното Маало. Околу нејзе се наоѓаат и селските гробишта.
Историја
Црквата била изградена во 1937 година.
Прва лига на Шведска во ракомет (мажи)
Прва лига на Шведска (Handbollsligan) — највисока шведска професионална ракометна лига во машка конкуренција. Лигата е основана во сезоната 1931–32. Најуспешна екипа е Редбергслидс со освоени 20 титули.
Формат на натпреварување
Натпреварувачката сезона започнува во септември каде што 14 екипи се натпреваруваат во регуларниот дел играјќи една против друга на домашен и гостински терен. Најдобрите осум екипи од регуларниот дел од сезоната се квалифкуваат во плеј-оф разигрувањето, кое се состои од четвртфинални дуели. Победникот во финалето е првак и добива директен пласман во групната фаза од ЕХФ Европската лига.
Екипи
Екипи во натпреварувачката сезона 2022–23.
ЕХФ коефициент
Рангирање според ЕХФ за сезоната 2022/23:
Црква „Св. Димитриј“ - Куратица
Свети Димитриј — понова селска црква во охридското село Куратица.
Црквата е сместена пред селото, лево од патот кој води до Куратица.
Историја
Црквата била започната со градба на 2 јуни 1997 година, кога бил поставен камен-темелникот.
Црквата била осветена на 11 октомври 1999 година од страна на митрополитот г. Тимотеј.
Историја на математиката
Еволуцијата на математиката може да се гледа како серија на сè поголема апстракција, или можеби ширење на темите. Првата апстракција веројатно била апстракцијата на броевите. Констатацијата дека две јаболка и две круши имаат нешто заедничко, имено дека ги пополнуваат рацете на точно еден човек, било епохално откритие за човештвото. Притоа праисториските народи не само што научиле да бројат „конкретни предмети, туку и „апстрактни квантитети, како време - денови, годишни времиња и години. Аритметиката (како на пр. собирање, одземање, множење и делење) дошле како природен редослед. Монолитските споменици сведочат за постоењето и на геометријата.
За секој понатамошен чекор било потребно писмо или некој друг принцип на запомнување на броеви како црти или јаженца со јазли наречени кипу кои се користеле во царството на Инките за зачувување на бројчени податоци.
Уште од почетокот на запишаната историја, главните потреби за математиката биле оданочувањето и трговијата, соодносот меѓу броевите, мерење на земја и претскажување на астрономски настани. Овие потреби се општо поврзани со категориите во математиката: „квантитет, „структура, „простор и „промена.
Оттогаш математиката е многу проширена со многу плодородно заемно дејство меѓу неа и другите науки.
Црква „Успение на Пресвета Богородица“ - Куратица
Успение на Пресвета Богородица — манастирска црква на Куратичкиот манастир.
Манастирската црква се наоѓа над селото Куратица.
Историја
Црквата била започната со градба на 28 април 2001 година, кога бил поставен камен-темелникот.
Црквата била осветена на 31 јули 2010 година од страна на митрополитот г. Тимотеј.
Црква „Св. Симеон Столпник“ - Куратица
Историја
Црквата била започната со градба на 28 февруари 2013 година, кога бил поставен камен-темелникот.
Куратички манастир
Црква „Успение на Пресвета Богородица“
Црквата била завршена и осветена во текот на 2010 година.
Конаци
Во 2012 година бил осветен и поставен камен-темелник за изградба на конак во манастирот.
ПУ „Ванчо Николески“ - Куратица
Основно училиште „Ванчо Николески“ (официјално: Подрачно основно училиште „Ванчо Николески“ - Куратица; скратено: ПОУ „Ванчо Николески“) — подрачно основно училиште во селото Куратица, составен дел на истоименото училиште во селото Лескоец.
Училиштето е именувано по македонскиот писател Ванчо Николески.
Местоположба
Објектот на училиштето се наоѓа во непосредна близина на сретселото.
Настава
Во училиштето се изведува настава од прво до петто одделение и наставата се изведува единствено на македонски наставен јазик.
Е-Соништа (E-dreams)
e-Dreams е американски документарен филм од 2001 година, во режија на Вонсук Чин, кој го прикажува подемот и падот на Kozmo.com, онлајн продавница за погодности, која преку работници на велосипеди ги испраќала продуктите нарачани онлајн во рок од еден час кај купувачите.
Филмот ги следи Џозеф Парк и Јонг Канг, 28-годишни Корејски Американци, чија компанија започнала како идеја на Парк во 1998 година и околу јануари 1999 година станала реалност, со тоа што се состоела од магацин со мала група вработени, а пораснала на 3.000 вработени и 11-градска мрежа во рок од една година. Kozmo.com собрало 280 милиони долари капитал и го привлекол вниманието на Amazon.com и Starbucks. Но, недостатокот на одржлив бизнис план и неможноста да се собере дополнителен капитал поради падот на dot-com и корекција на берзата што започнала во април 2000 година, придонело до падот на компанијата во 2001 година.
Наводи
<references group="" responsive="1">
Лот и Гарона
Лот и Гарона (Lot-et-Garonne, Òut e Garona) — департман во регионот Окситанија, југозападна Франција. Наречен е по реките Лот и Гарона.
Историја
Ова е еден од првобитните 83 департмани создадени со Француската револуција на 4 март 1790 г. и произлезен е од дотогашната покраина Ажене. Во 1808 г. од него се одвоени некои источни кантони, и од нив е создаден департманот Тарн и Гарона.
Трулски собор
Трулски собор или Петто-шести собор, Concilium Quinisextum) — црковен собор одржан во Цариград во 692 г. за време на царот Јустинијан II. Наречен е „Трулски“, бидејќи, како и Шестиот вселенски собор, се одржал во куполната сала на Големиот дворец наречена Трул . Петтиот и Шестиот вселенски собор не усвоиле дисциплински канони, па затоа овој собор е свикан да ги исправи тие пропусти, и затоа наречен „Петто-шести“. На него присуствувале 215 епископи, претежно од Источното Римско Царство. Македонија била претставена од архиепископот Јован IX како поглавар на Јустинијана Прима. Василиј Гортински од Крит ѝ припаѓал на Римската патријаршија и се претставувал како папски легат, иако нема докази за неговото право на такво полномоштво.
Одлуки
Многу од каноните на соборот се повторувања на постоечките. Го поддржал само шесте веќе одржани вселенски собори (канон 1), но исто така и Апостолските канони, Лаодикискиот собор, Третиот картагински собор и 39. Велигденско послание на Атанасиј (канон 2).
Забрана за претхристијански обичаи
На соборот се забранети извесни празници и обичаи со паганско потекло, што им дава увид на историчарите во претхристијанските верски обичаи. Решено е дека ниту свештенството ниту мирјаните не смеат да ги одбележуваат паганските празници Бота, Календите и Брумалија.
Ерменски обичаи
На соборот се осудени некои обичаи на ерменските христијани, меѓу кои употребата на неразредено вино за светата причест (канон 32), практиката на назначување синови на свештеници (канон 33) и јадењето на јајца и сирење за време во сабота и недела за време на Великите пости (канон 56). За ова следува расчинување на свештеникот и изопштување на верникот кој не ги почитува овие правила.
Римски обичаи
Со слични казни се забранува римскиот обичај да не им се дозволува женетите лица да стануваат ѓакони и свештеници освен ако не се зарекле на вечно воздржување и живеат одделно од сопругите (канон 13), како и постење во сабота за време на Великите пости (канон 55). Воздржувањето во тоа време е задолжително кога лицето богослужи на олтарот (канон 13). Без да ги сопостави практиките на римската црква, соборот изрекува дека за време на Великите пости причесната се служи само во сабота, недела и за празникот Благовештение (канон 52).
Причесна, богослужба, проповедање, крштевање
На олтарот не смее да се принесува грозје, млеко и мед. Верниците мора да се причестуваат со прекрстени раце. Причесната не смее да се дава на мртви тела. За време на богослужбата, псалмите мора да се пеат скромно и милозвучно, а фразата „кого го распнаа за нас“ не треба да се додава во Трисветото. Владиците мора да го проповедаат евангелието како е изречено од отците. Свештениците добиле упатство за постапување со некрстените и за тоа како да примаат кривоверци.
Морални напатствија за свештенството и мирјаните
Покрај тоа, соборот ги осудува свештениците во недозволени врски со жени. Се осудува симонијата и наплаќањето пари за причестување. На свештенството му се забранува одење по гостилници, занимавање со лихва, одење на трки во Хиподромот, носење неприкладна облека и служење литургија во приватни куќи (евктерион) без дозвола од епископ. На свештенството и мирјаните им се забранува коцкањето, одење на театарски претстави и посетување на гатачи. Никој не смее да држи јавна куќа, се забранува абортусот, се забранува украсување на косата со плетенки и промовирањето на порнографија. Им се наредува на оние кои изучуваат право на Цариградскиот универзитет да престанат да носат „облека спротивна на општоприфатениот обичај“.
Прифатеност
Каноните на Труслкиот собор влегле во византиските канонски збирки, и важеле дури и во иконоборниот период (иако сликите кои ги прикажуваат Христос се одбрени во Канон 82). Римската црква жестоко се спротиставила на каноните од соборот, делумно бидејќи два канона (13 и 55) изречно ги критикуваат римските обичаи, но повеќе од причина што од неа се очекувало да одобри цел комплет канони без претходна консултација. Меѓутоа, во 711 г. папата Константин направил компромис со тоа што Рим ги прифатил каноните како важечки за Истокот, но задржувајќи го правото да продолжи со западните обичаи кои се разликувале од источните. Во 785 г. е објавено послание на папата Адријан I во кое тој вели дека пархијархот Тарасиј Цариградски ги одобрувал каноните, што на Запад е протолкувано дека нив ги одобрува и самиот Адријан. Посланието на Адријан е прочитано и одобрено на Седмиот вселенски собор, каде уште во првиот канон изречно се одобруваат каноните од соборот. Како последица од ова, канонскиот правник Грацијан (XII век) навел многу од каноните на Трулскиот собор во неговиот голем „Зборник на разни канони“. Грацијан ги одвоил оние канони кои биле во расчекор со западните обичаи како византиски и без сеопшта полноважност. Делото на Грацијан останало меродавно на Западот сè до првиот систематски Канонски правилник од 1917 г.
Бенфордов закон
Бенфордовиот закон, познат и како закон на првата цифра, тврди дека во многу списоци на броеви кои потекнуваат од извори на податоци од стварниот живот (на пр. улични адреси, сметки за струја), распределбата на првата (водечката) цифра следи специфична, нерамномерна распределба. Според овој закон, единицата (1) како прва цифра се јавува во речиси третина од случаите (30%), поголемите цифри (2, 3, 4...) се појавуваат како први цифри со сè помала честота, така што деветката (9) како прва цифра се јавува помалку од 5% (еднаш во дваесет случаи). Основата на овој „закон“ е дека вредностите добиени со мерењата во стварниот живот често се распределуваат логаритамски, поради што логаритмот на вредностите на овие мерења, генерално кажано, е рамномерно распределен.
Се покажало дека овој контраинтуитивен резултат е применлив за најразлични множества на податоци, вклучувајќи сметки за електрична енергија, улични адреси, цени на акции, број на население, стапка на смртност, должина на реки, физички и математички константи и процеси опишани со степени закони (т.е. закони во кои зависноста е опишана со степена функција, кои се многу чести по природа). Резултатот важи без оглед на основата во која ги изразуваме бројките во однос на намалување на честотите од пониски цифри на повисоки, иако специфичните проценти се менуваат.
Законот е именуван по физичарот Френк Бенфорд, кој го формулирал во 1938 година, иако претходно бил изречен од Сајмон Њуком во 1881 година.
Математички исказ
Поточно, законот на Бенфорд вели дека ако бројките ги изразиме со основа b (b ≥ 2), водечката цифра d (d ∈ {1, …, b − 1} ) се појавува со веројатност
Оваа величина е еднаква на растојанието помеѓу d и d + 1 на логаритамска скала.
Конкретно, во основата 10, водечките цифри според Бенфордовиот закон ја следат следната распределба, каде што d е водечката цифра и p е веројатноста за нејзино појавување:
Примени и ограничувања
Во 1972 година, микроекономистот Хал Варијан, тогаш докторанд на Калифорнискиот универзитет, Беркли, сугерирал дека законот може да се користи за откривање можна измама во социо-економските податоци поднесени за поддршка на одлуките за јавно планирање. Врз основа на разумна претпоставка дека луѓето кои измислуваат броеви се склони да ги распределуваат своите цифри прилично рамномерно, едноставна споредба на распределбата на честотата на првата цифра во дадените податоци со распределбата што се очекува според Бенфордовиот закон треба да укаже на можни неправилности. Воден од оваа идеја, Нигрини покажал дека Бенфордовиот закон може да се користи како показател за сметководствени и измами за оправдување на трошоци.
Ограничувања
Сепак, при овие примени треба да се биде внимателен. Дадено множество податоци од стварниот живот можеби не подлежи на законот, во зависност од то до кој степенот распределбата на броевите е под влијание на природата на самата категорија на податоци.
Обопштување на цифри после првата
Законот може да се обопшти на цифри после првата. Особено, веројатноста да се сретнеме со број кој започнува со одредена фиксна низа од цифри е дадена со:
На пример, веројатноста даден број да започне со цифрите „314“ е 10 (1+1/314). Овој резултат може да се користи за да се најде веројатноста дека одредена цифра е во дадена позиција во рамките на број. На пример, веројатноста дека цифрата 2 е на втората позиција (од лево) е:
Ако фиксираме која било од десетте цифри, веројатноста таа цифра од бројот да биде еднаква на нашата цифра многу брзо се приближува до 10% како што се зголемува, односно распределбата на таа цифра брзо се приближува до еднаква распределба кога n → ∞.
Прогресивистичка настава
Прогресивистичка настава — настава која произлегува од педагошкото движење на прогресивистичко образование или прогресивистичка педагогија што започнало во доцниот 19 век и се задржало во различни форми до ден денешен. Епитетот „прогресивистичка“ е даден со цел да се разграничи оваа настава од традиционалната настава од Европа и Америка од 19 век, која се основа на класична подготовка на учениците за универзитет и која е силно диференцирана по општествени класи. За споредба, прогресивистичката настава се основа на сегашното искуство. Главни одлики на прогресивистичката настава се следните:
Континентална клима
Континентална клима — клима со значителни годишни разлики во температурата (топли лета и студени зими). Се јавуваат на средни географски ширини (40 до 55 СГШ) во големи копнени маси каде преовладувачките ветрови дуваат по копнен пат и носат извесни врнежи, а температурите не трпат влијанија од океаните. Овие клими се среќаваат претежно на северната полутопка поради големите копнени пространства во тој дел на Земјата. Ваква клима имаат североисточна Кина, Источна и Југоисточна Европа, западен и северозападен Иран, средна и југоисточна Канада, како и средните и североисточните САД.
Оваа клима во Македонија е застапена претежно во нејзиниот умереноконтинентален облик (суволетна континентална клима), од класата Dsb.
Врнежите во континенталните предели се умерени, претежно сосредоточени во потоплите месеци. Најголемите количества на врнежи се во текот на зимскиот период само во некои подрачја како Тихоокеанскиот Северозапад на Северна Америка и во Иран, северен Ирак, соседна Турција, Авганистан, Пакистан и Средна Азија. Дел од годишните врнежи се во облик на снег, кој се задржува повеќе од еден месец. Летата може да имаат бури со грмотевици и чести високи температури; меѓутоа, летното време е постабилно отколку зимското. Во Кепеновата класификација, континенталните клими се означуваат со почетна буква D. Тревартината класификација ги означуа како Dc.
Годишни времиња
Годишните врнежи во овие предели изнесуваат од 600 мм до 1.200 мм. Преодните пролетни и есенски температури се разликуваат зависно од географската ширина и надморската висина. На пример, пролетта доаѓа во март во јужните предели, но дури во мај во северните. Летата се топли или врели, а зимите се одликуваат со негативни температури и доста мраз.
Кепенова класификација
Доста континентални краишта се од умереноконтинентален тип од Кепенова класа Dfa, со врели лета (средна температура над во најтоплиот месец) или Dfb, со топли лета (средна темепратура под  во најтоплиот месец). Суволетните континентални клими (Dsa и Dsb) постојат на високи предели близу средоземни клими (Csa/Csb). Сувозимските континентални клими (Dwa и Dwb) постојат на високи предели близу влажни суптропски клими (Cwa) или суптропски планински клими (Cwb). Меѓу континенталните се врбојуваат и субарктичките клими (Dfc, Dwc, Dsc, Dfd, Dwd и Dsd), со многу студени и долги зими и барем еден месец над.
Во некои случаи класата BSk за степска клима и класата BWk пустинска клима може да се сметаат за континентални под услов да има студени зими, иако ова не се среќава во Кепеновата класификација. Дефиницијата за оваа клима во однос на температура гласи: средната температура на најстудениот месец мора да изнесува под и мора да има барем четири месеци чија средна температура изнесува или надминува.
Климатологија
Континенталните клими се застапени онаму каде студените воздушни маси навлегуваат за време на зимата од покусите денови, а топлите воздушни маси настануваат во летото под услови на високо сонце и подолги денови. Местата со континентални клими по правило се далеку од влијанието на океаните или се така сместени што преовладувачките ветрови се упатуваат кон морето. Ваквите региони лете стануваат доста топли, достигнувајќи температури својствени на тропските клими, но зиме се постудени од било која друга клима на слична географска ширина.
Праизведба
Праизведба или премиера  (од францускиот première, „прв“) — прва изведба на уметничко дело. Ова може да се однесува на театарски претстави, филмови, музички изведби и слично. Праизведбите можат да бидат вистински спектакли, на кои присуствуваат многу познати личности и медиуми. Во светот, често изгледа како шпалир да стои покрај црвениот тепих. Главните глумци често се појавуваат на филмските праизведби.
Светска праизведба е прва изведба во историјата. Национална праизведба (на пр. македонска праизведба) е прва изведба во одредена земја.
Бетс (2004: 12) тврди дека филмската праизведба ја вовел Сид Грауман.
Црно семе (роман)
За делото
Врз основа на романот, во 1971 година бил снимен истоимениот филм во режија на Кирил Ценевски, а според сценариото на Ташко Георгиевски.
Изданија
Романот доживеал повеќе изданија, како:
Драган Андрески
Драган Андрески — македонски воен генерал.
Животопис
Во 1973 година дипломира и ја започнува својата служба во Југословенската народна армија како командир на вод во Струмица. Во 1974 година е поставен за командир на батерија. Во 1975 година е преместен во Скопје, каде што до 1988 година е заменик командант, а потоа и командант на дивизион. Во меѓувреме, во 1985 година ја завршува Командно-штабната академија на Копнената војска на ЈНА во Белград. Од 1988 до 1990 година служи во Приштина како референт, а потоа и заменик началник на артилерија во корпус. Во 1990 година е преместен во Врање, каде што е началник на штаб на артилериска бригада, а воедно и заменик командант на бригадата, сѐ до распадот на Југославија.
Како и други припадници на ЈНА од Македонија, во 1992 година ја продолжува својата служба во новоформираната Армија на Република Македонија. Од 1992 година е во Куманово, каде што до 1994 година е командант на пешадиска бригада, а воедно и командант на касарната и гарнизонот, а од 1994 до 1995 година началник на одделението за оперативни работи на Првиот армиски корпус. Во 1995 година завршува висока воена академија (генералска школа) во Истанбул и е преместен во главниот град Скопје. Од 1995 до 1996 година е командант на гардиска бригада, а воедно и командант на касарната „Илинден“. Во 1996 година е началник на одделението за оперативни работи, а воедно и заменик на помошникот на началникот на Генералштабот на Армијата за борбена готовност и оперативни работи.
Во 1996 година е поставен за воен претставник на Македонија во Турција, со што е прв воен претставник на Републиката во странство. Оваа должност ја извршува до 2000 година. Таа година е унапреден во чин бригаден генерал. Од 2000 до 2001 година е командант на гранична бригада. Од 2001 до 2004 година е началник на Г-3 во Генералштабот на Армијата. Во периодот од 2004 до 2008 година е воен претставник на Републиката во Хрватска, Словенија и Италија. Во 2009 година се пензионира со чинот генерал потполковник.
Од 2014 до 2015 година е советник за воена дипломатија на министерот за одбрана. Од 2015 година е претседател на Клубот на генералите.
Ивана Димиќ
Ивана Димиќ (српски: Ивана Димић; 1957, Белград) - српска писателка.
Животопис
Ивана Димиќ е родена во Белград, во 1957 година. Таа работи како самостоен драматург во повеќе белградски театри, а претходно била и помошник на министерот за култура, директорка на драмата при Народниот театар и директорка на „Ателје 212“. Во 2001 година станала членка на Српското книжевно друштво, а од 2005 година има статус на истакнат уметник. Димиќ живее и работи во Белград.
Творештво
Димиќ е авторка на бројни кратки раскази, драми, драматизации и телевизиски сценарија. Исто така, таа преведува од англиски и од француски јазик. Таа е автор на следниве збирки раскази:
Меѓу нејзините попознати драми спаѓаат:
Ивана Димиќ е добитник на повеќе награди: наградата на фестивалот Тиба за најдобар драмски текст („Змајовини пангалози“, 2010); Златен прстен за траен придонес во културата (2011), годишната награда за претставите „Хенри VI“ и „Женски оркестар“ (2012), а во 2017 година ја добила НИН-овата награда за најдобар роман (за „Арзамас“)
Лавино езеро
Лавино езеро — големо количество стопена лава (обично базалтна) сместена во во вулкански отвор, кратер или широка вдлабнатина. Може да се однесува и на места со делумно стопена, па дури и стврдната лава.
Образување
Овие појави настануваат на еден од следниве три начини:
Поведение
Лавините езера се јавуваат во разновидни вулкански системи, од базалтното езеро Ерта Але во Етиопија и базалтниот андезитен вулкан Виљарика во Чиле, до посебни и неповторени случаи како фонолитното лавино езеро на планината Еребус на Антарктикот. Кај овие езера се забележани низа различни поведенија. При избувот на Мауна Улу во Килауеја на Хаваите (1969–1971) — забележана „постојано кружечка, навидум усточива состојба“. За разлика од тој случај, езерото создадено со избувот Килауеја во 1983–84 г. (тип „пуу оо“) имало одлика на повторливост, на секои 5–20 минути; гасот ја пробил површината на езерото, па лавата бргу истекла назад во спроводот пред да почне нова фаза на активност во езерото. Ова поведение се должи на сплет од чинители како притисокот во лежиштето, издвојувањето и ослободувањето на гасните меури во спроводот и, можеби, издвојувањето на меурите во магминото лежиште. Покрај сето ова се и меурите кои се издигаат низ течноста, како и соединувањето на меурите во самиот спровод. Заемодејството меѓу овие случувања може да создаде устојчиво кружечко езеро, или пак лавостој кој повремено се крева и спушта.
Позначајни примери
Трајните лавини езера се ретка појава. Во поново време се забележани само неколку вулкани со постојани езера од лава:
Килауеја има две трајни лавини езера: едно во шуплина на Халемаумау на врвот од калдерата, а друго во купата од типот „пуу оо“ сместена во источното раседно подрачје на вулканот. Во мај 2018 г. обете езера исчезнале поради зголемената активност на источниото раседно подрачје на планината, но стручњаците се сигурни дека, порано или подоцна, тие ќе се повратат.
Лавиното езеро на Њирагонго е најголемо и најобемно во поновата историја, достигајќи ширина од 700 метри во 1982 г., иако се смета дека Масаја имала уште поголемо лавино езеро во 1670 г., чија ширина изнесувала 1.000 метри. Ова езеро се повратило во јануари 2016 г.
Покрај споменатите трајни, постојат поголем број привремени лавини езера, наречени лавини бари или лавини вирови зависно од нивната големина и особини. )
Стартап.ком (Startup.com)
Стартап.ком (Startup.com) е американски документарен филм од 2001 година во режија на Џехане Нуџаим и Крис Хегедус. Д. А. Пенебејкер служел како продуцент на филмот. Филмот го следи стартапот во вид dot-com (Dot-com компанијата) govWorks.com, која собра 60 милиони долари од Hearst Interactive Media, KKR, Њујоршкиот инвестициски фонд и Sapient.
Стартапот не преживеал, но станал референца за лекции кои можат да се научат, бидејќи бил тема на документарен филм од 2001 година кој ги следи основачите на govWorks Калеил Исаза Тузман и Том Херман од 1999 до 2000 година, додека интернет балонот пукал.
Филмот ја имал својата светска премиера на филмскиот фестивал Санденс на 21 јануари 2001 година. Бил објавен на 11 мај 2001 година, од Artisan Entertainment.
Производство
Филмот е продуциран од Д. А. Пенебејкер, а режијата е на Крис Хегедус и Џехане Нуџаим. Нуџаим бил соученик на Калеил Тузман од Харвард и почнала да го снима Тузман додека тој ја напуштал работата во Голдман Сакс, за да започне да работи со својот средношколски пријател Том Херман. Нуџаим ги контактирала Хегедус и Пенебејкер за помош во финансирањето на проектот. Филмот бил дистрибуиран од Artisan Entertainment (кој подоцна бил купен од Lions Gate Entertainment).
Филмот бил снимен во дигитално видео. Филмаџиите снимиле повеќе од две години и монтирале повеќе од 400 часа видео и филм до нивната премиера на филмскиот фестивал Санденс во почетокот на 2001 година. Тие ги ремонтирале последните неколку минути од филмот непосредно пред неговото кино прикажување во мај 2001 година.
Од објавувањето на филмот, Херман и Тузман повторно работеле заедно во Recognition Group и JumpTV.
Критички одговор
Startup.com добил позитивни критики од филмските критичари. На Rotten Tomatoes има 93% одобрување, врз основа на 94 прегледи, со просечна оцена од 7,55/10. Критичкиот консензус на страницата гласи: „Startup.com е повеќе од само поглед на подемот и падот на новата економија. Во неговиот центар е пријателството кое се тестира до крај, и тоа е она што го прави вреден да се гледа.“ На Metacritic, филмот има оценка 75 од 100, врз основа на критиките од 32 критичари, што укажува на „генерално поволни критики“.
Дејвид Руни од Variety го нарече „навремен, актуелен филм, кој оди подалеку од неговата потенцијално сува исхрана на факти за да ја вклучи сочната човечка драма на макијавелистички манипулации, амбиции, растргнати лојалности и уништувачко предавство“.
Наводи
<references group="" responsive="1">
Војвода од Гордон
Војвода од Гордон ― титула создадена еднаш во Благородништвото на Шкотска и повторно во Благородништвото на Обединетото Кралство.
Војводувањето, именувано по кланот Гордон, најпрво било создадено за IV маркиз од Хантли, која на 3 ноември 1684 година била создадена титулата војвода од Гордон, маркиз од Хантли, гроф од Хантли и Ензи (сите три веќе биле држени од постара титула), Виконт од Инвернес и Лорд Стратавен, Балмор, Аучиндун, Гарти и Кинкардин. На 2 јули 1784 година, IV војвода бил создаден Ерл од Норвич, во округот Норфолк, и Барон Гордон, од Хантли во округот Глостер, во Благородништвото на Велика Британија. Главното семејно седиште бил Гордоновиот замок. Војводувањето како титула изумрело во 1836 година, заедно со сите титули создадени во 1684 и 1784 година.
Повеќето од имотите на Гордон преминале на синот на најстарата сестра на 5-тиот војвода, V војвода од Ричмонд, чие главно седиште било Гудвуд Хаус во Сасекс. Во 1876 година, неговиот син, VI војвода од Ричмонд и Ленокс, бил создаден војвода од Гордон, одГордоновиот замок во Шкотска и Ерл од Кинара, во округот Инвернес. Така, војводата има четири војводства (вклучувајќи ја и француската титула Војвода од Обињи во непостоечкото Благородништвото на Франција), повеќе од која било друга личност во монархијата; или (не сметајќи ја наводната француска титула) три, еднакви од 2022 година на принцот Вилијам, војводата од Корнвол, од Ротези и од Кембриџ.
Наводи
<references group="" responsive="1">
Борче Грозданов
Творештво
Во 1999 се јавува како соавтор на монографијата „Чекори по ѕвездените штици“, посветена на 50-годишнината на НТ „Антон Панов“ од Струмица, а е автор-приредувач и на на монографијата „Мите – сцена – живот“, посветена на актерот Мите Грозданов, издадена во 2010 година.
Неговата прва збирка поезија „Пориви“ е издадена во 2002 година, а потоа следуваат „Грст стихови“ (2008), „Четириесет воздивнувања“ (2009), „Сништа и соништа“ (2015), „Љубов – Патешествие” (2016) — две книги во едно, пишувани со неговата сопруга Катерина Грозданова, при што „Патешествие“ е сонетен венец, напишан за и посветен на неговата љубена Катерина.
Неговото долгогодишно проследување на театарот резултира со околу 400 рецензии. Како резултат на тоа, во 2004 година во дигитална форма е издадена неговата збирка театарски рецензии насловена „На(д) сцената“, а во 2014 година од печат излегува книгата “На(д) сцената 2”, избор од рецензии, објавени во весникот „Вечер“ од 2004 до 2014 година.
Зад него се и проектите „Незавршена приказна“ – монодрама на Емилија Андреева, работена по негови стихови, „Човекот од собата 7“ – монодрама со Сашо Тасевски во режија на Ристе Алексовски, што по „Бели ноќи“ од Достоевски ја адаптира Грозданов, а на 2 ноември 2015 година премиерно е одиграна монодрамата „Црв“ со актерот Мите Грозданов, адаптирана од романот „Вистина, љубов (Рашомонијада)” од Дејан Трајкоски. Во 2016 година излегува неговата последна книга „Монодрами“ (адаптација), од кои три веќе се играле.
Пиесата „Чие е” (2013) е негово драмско првенче, а книгата „Патникот“ (2015) е прв обид како раскажувач, движејќи се низ патешествијата со неговиот другар, прерано починатиот актер, Васил Шишков. Во 2017 година излегува монографијата за актерот Васил Шишков под наслов „Шиле“. Во 2018 година излегува книгата „Во четири очи“ (доајени), а во 2019 година „Во четири очи“ (млади). Во 2021 година излегува неговата фрагментирана автобиографија „Тажно-среќен човек“, а во 2022 година излегува книгата „За навек и преку векот до небесното царство“, произлезена од болката поради прераното и ненадејно заминување во вечноста на неговата сопруга – поетесата Катерина Грозданова.
Награди и признанија
Во 2014 година го добива високото државно признание – наградата „Мито Хаџи Василев - Јасмин“ за публицистика, врачена во Собранието на Македонија.
Лингва франка нова
Лингва франка нова („Елефен“) — јазик којшто е осмислен да биде едноставен, доследен и лесен за учење заради употреба во меѓународното општење. Јазикот има повеќе предности:
Кога ми ги убиваа животните
Кога ми ги убиваа животните — роман за деца на македонскиот писател Трајче Крстески, првобитно издаден во 2004 година.
Содржина
Напишана во прво лице, со јас раскажувачот Дамјан, го следиме продолжението на романот „Светлина зад ридот“. „Дејството од селото Живно се префрла во најблискиот град. Петре треба да тргне во средно училиште и Дедото заминува во град за да му обезбеди услови за живот, каде што подоцна му се придружува и Петре. Тие се зближуваат со едно момче по име Дамјан и со неговото семејство. Дамјан и Петре стануваат неразделни другари и заедно доживуваат секакви згоди и незгоди. Дедото со помош на градоначалникот успева да отвори зоолошка градина во дворот на куќата и донесува знајни и незнајни животни. Но, некој ги убива! Кој? И зошто?“-пишува на заднината на книгата во издание на Арс Ламина Книгата е напишана со лесен и приемчив стил, едноставно е да се следи дејството/дејствата, блиска е до младите од сите времиња. Напишан во 2004, романот е современо и интересно четиво, и може да го задржи вниманието на младиот читател. Романот авторот го посветува „на сите оние што живеат со духот на доброто и во складност со природата“. Романот започнува со поглавјето „Штркови во зима“ во кое се запознаваме со главниот херој Дамјан, млад човек кој зачекорува во животот и кој во јас форма раскажува за поривот да се напише приказната за животот на Дедото, како и објаснување зашто го одбрал токму тој наслов за книгата. Главниот лик, централен во романот е Дедото, човекот чија судбина не била лесна, а кој сепак не го изгубил она најважното, човечноста. Се следи приказната на создавањето на зоолошката градина во малиот град, во време кога се иселуваат луѓето од селата и се доселуваат во градот, носејќи ги со себе своите стари обичаи. Ликовите во романот се прекрасно портретирани и динамично прикажани, што дава посебна тежина на писмото на романот. „Кога ми ги убиваа животните“ претставува извонредно дело на македонскиот автор Трајче Крстески и е топла приказна за љубовта, верноста и почитувањето на сè што живее на планетава.
Апостол Матиј
Матиј или Матија (, од Матитјаху, ⲙⲁⲑⲓⲁⲥ; I век - ) — еден од учениците на Исус Христос, кој според Делата на светите апостоли бил избран од апостолите да го замени Јуда Искариот по извршеното предавство и самоубиство. Единствен е по тоа што не станал апостол со назначување од Исус, кој веќе се вознел на небото, и бил прогласен за таков пред слегувањето на Светиот Дух меѓу раните верници.
Животопис
Канонскиот Нов завет не дава никакви понатамошни информации за Матиј. Дури и името му се разликува од едно место до друго: сириската верзија на Евсевиј Кесариски сето време го нарекува „Толмеј“ (но поинаков од апостолот Вартоломеј, кој бил меѓу првичните апостоли). Климент Александриски еднаш го спомнува Закхеј на начин кој би можел да се протолкува како да горови за Матиј; Климентините го поистоветуваат со Варнава; Адолф Хилгенфелд смета дека е истата личност со Натанаил во Евангелието според Јован.